Unionin tuomioistuimen määräys (yhdeksäs jaosto) 10.6.2025 – Nidec Asi ja Ceisis
(Asia C-686/24)
Ennakkoratkaisupyyntö – Unionin tuomioistuimen työjärjestyksen 99 artikla – Vastaus, joka on selvästi johdettavissa oikeuskäytännöstä – Julkiset hankinnat – Direktiivi 2014/25/EU – 39, 70 ja 75 artikla – Oikeus tutustua tekniseen tarjoukseen kokonaisuudessaan – Talouden toimijan hankintaviranomaiselle toimittamien tietojen luottamuksellisuuden suoja – Liikesalaisuuksien suoja – Tehokas oikeussuoja
Jäsenvaltioiden lainsäädännön lähentäminen – Vesi- ja energiahuollon sekä liikenteen ja postipalvelujen alalla toimivien yksiköiden hankintamenettelyt – Direktiivi 2014/25 – Luottamuksellisuus – Kilpailijan tarjouksen sisältämien tietojen luovuttamispyyntö – Hankintaviranomaiselle toimitettujen tietojen luottamuksellisuuden suojaaminen – Velvollisuus ilmaista teknisiä salaisuuksia tai liikesalaisuuksia – Sitä, että hakijan tehokkaita oikeussuojakeinoja koskevaa oikeutta ei ole tasapainotettu kilpailijan luottamuksellisten tietojen ja liikesalaisuuksien suojaa koskevan oikeuden kanssa, ei voida hyväksyä
(Euroopan parlamentin ja neuvoston direktiivin 2014/24 39, 70 ja 75 artikla)
(ks. 28 kohta ja määräysosa)
Ratkaisu
Vesi- ja energiahuollon sekä liikenteen ja postipalvelujen alalla toimivien yksiköiden hankinnoista ja direktiivin 2004/17/EY kumoamisesta 26.2.2014 annetun Euroopan parlamentin ja neuvoston direktiivin 2014/25/EU 39 artiklaa, luettuna yhdessä kyseisen direktiivin 70 ja 75 artiklan kanssa,
on tulkittava siten, että
se on esteenä julkisia hankintoja koskevalle kansalliselle säännöstölle, jossa säädetään, että tarjoajan toimittamat, teknisiä salaisuuksia tai liikesalaisuuksia sisältävät asiakirjat on luovutettava toiselle tarjoajalle, jos luovuttaminen on tarpeen, jotta voidaan taata viimeksi mainitun oikeus tehokkaisiin oikeussuojakeinoihin hankintasopimuksen tekomenettelyssä, mutta jossa ei säädetä hankintaviranomaisten mahdollisuudesta sovittaa yhteen kyseinen oikeus ja teknisten salaisuuksien tai liikesalaisuuksien suojan vaatimukset.